CELEX: 22019D1236
Language: el
Date: 2019-04-11 00:00:00
Title: Απόφαση της Μεικτής Επιτροπής του ΕΟΧ αριθ. 106/2019, της 11ης Απριλίου 2019, για την τροποποίηση του παραρτήματος XΙΙΙ (Μεταφορές) της συμφωνίας για τον ΕΟΧ [2019/1236]

18.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 192/62
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 106/2019
         της 11ης Απριλίου 2019
         για την τροποποίηση του παραρτήματος XΙΙΙ (Μεταφορές) της συμφωνίας για τον ΕΟΧ [2019/1236]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο κανονισμός (EE) 2019/502 του Ευρωπαϊκού Κοινοβουλίου και του Συμβουλίου, της 25ης Μαρτίου 2019, σχετικά με κοινούς κανόνες διασφάλισης βασικής αεροπορικής συνδεσιμότητας όσον αφορά την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ένωση (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Η παρούσα απόφαση αφορά την ενσωμάτωση, στη συμφωνία για τον ΕΟΧ, μονομερών μέτρων έκτακτης ανάγκης που έχει λάβει η ΕΕ προκειμένου να διασφαλίσει την ομαλή λειτουργία της εσωτερικής αγοράς σε περίπτωση αποχώρησης του Ηνωμένου Βασιλείου από την ΕΕ χωρίς συμφωνία (σενάριο μη συμφωνίας). Η συμφωνία για τον ΕΟΧ δεν έχει σχεδιαστεί για να εξετάζει τις σχέσεις μεταξύ των κρατών του ΕΟΧ και του Ηνωμένου Βασιλείου, ως τρίτου κράτους. Ως εκ τούτου, η ενσωμάτωση γίνεται δεκτή κατ' εξαίρεση και υπό την προϋπόθεση ότι η εφαρμογή των μέτρων έκτακτης ανάγκης περιορίζεται στο πολύ σύντομο χρονικό διάστημα μετά την αποχώρηση. Η ενσωμάτωση δεν μπορεί να χρησιμοποιηθεί ως προηγούμενο στο μέλλον και σε άλλες περιπτώσεις που αφορούν μέτρα της ΕΕ που επηρεάζουν τρίτες χώρες.
                  
               
                     (3)
                  
                  
                     Επομένως, το παράρτημα XIII της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το ακόλουθο κείμενο παρεμβάλλεται μετά το σημείο 64γ (οδηγία 96/67/ΕΚ του Συμβουλίου) του παραρτήματος XIII της συμφωνίας για τον ΕΟΧ:
            
               
                           «64δ.
                        
                        
                           
                              32019 R 0502: Κανονισμός (EE) 2019/502 του Ευρωπαϊκού Κοινοβουλίου και του Συμβουλίου, της 25ης Μαρτίου 2019, σχετικά με κοινούς κανόνες διασφάλισης βασικής αεροπορικής συνδεσιμότητας όσον αφορά την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ένωση (ΕΕ L 85I της 27.3.2019, σ. 49).
                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           
                                       α)
                                    
                                    
                                       Όσον αφορά τα κράτη της ΕΖΕΣ, το άρθρο 4 παράγραφος 3 δεν εφαρμόζεται.
                                    
                                 
                                       β)
                                    
                                    
                                       Η ακόλουθη παράγραφος προστίθεται στο άρθρο 15:
                                       
                                          “4.   Τα κράτη ΕΖΕΣ συμμετέχουν πλήρως στην επιτροπή που έχει συσταθεί βάσει της παραγράφου 1 και έχουν σε αυτή τα ίδια δικαιώματα και τις ίδιες υποχρεώσεις με τα κράτη μέλη της ΕΕ, εκτός από το δικαίωμα ψήφου.”»
                                       
                                    
                                 
                     
         
         
            Άρθρο 2
            Τα κείμενα του κανονισμού (ΕΕ) 2019/502 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση τίθεται σε ισχύ στις 11 Απριλίου 2019 ή την επομένη της τελευταίας κοινοποίησης σύμφωνα με το άρθρο 102 παράγραφος 1 της συμφωνίας για τον ΕΟΧ (*1), ανάλογα με το ποια ημερομηνία είναι μεταγενέστερη.
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 11 Απριλίου 2019.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 85I της 27.3.2019, σ. 49.
         
            (*1)  Δεν έχουν αναφερθεί συνταγματικές απαιτήσεις.